Diari Oficial de la Generalitat Valenciana


Sumari del DOGV 2867, del 12-11-1996 (1996/839876)

ORDRE de 30 de setembre de 1996, de la Conselleria de Cultura, Educació i Ciència, per la qual s'autoritzen nous ensenyaments als conservatoris de música de Castelló de la Plana, Cullera i la Vall d'Uixó.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839876


Data del document
:   30-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 30 de setembre de 1996, de la Conselleria de Cultura, Educació i Ciència, per la qual s'autoritzen nous ensenyaments als conservatoris de música de Castelló de la Plana, Cullera i la Vall d'Uixó.   
El directors dels conservatoris de Castelló de la Plana, Cullera i la Vall d'Uixó, han sol·licitat l'autorització per a impartir determinats ensenyaments als citats centres.  
La Direcció General de Centres Docents i el Servei d'Avaluació i Inspecció Educativa han emés un informe favorable respecte d'aquelles sol·licituds que s'ajusten a les necessitats i a la planificació educatives.  
Fent ús de les competències que em confereix l'article 35 de la Llei 5/1983, de 30 de desembre, de Govern València,  
Ordene:  
Primer  
S'autoritza al Conservatori Professional de Música de Castelló de la Plana, codi 92737428, l'especialitat de Fagot, grau elemental i mitjà, establerta en el Reial Decret 756/1992, de 26 de juny, pel qual s'estableixen els aspectes bàsics del currículum dels graus elemental i mitjà dels ensenyaments de Música.  
Transitòriament i fins la seua extinció, s'hi impartiran aquestes mateixes especialitats, segons el que s'estableix en el Decret 2.618/1966.  
Segon  
S'autoritzen al Conservatori Professional de Música de Cullera, codi 40676702, les assignatures i els cursos establerts en el Decret 2.618/1966, corresponents al grau mitjà de: setè i vuitè de Piano, Violí i Violoncel; sisè de Viola, Clarinet, Flauta Travessera, Oboè, Fagot, Trompa, Trombó i Tuba, i Formes Musicals.  
Tercer  
S'autoritza al Conservatori Professional de Música de la Vall d'Uixó, codi 20973301, les assignatures i cursos establerts pel Decret 2.618/1966, de vuitè de Piano; setè i vuitè de Violí i Violoncel; sisè de Saxòfon i Cant; quart, cinqué i sisé d'Oboè; Conjunt Instrumental i Formes Musicals.  
Quart  
L'establiment efectiu de les especialitats i els cursos autoritzats se subordina a l'existència de dotacions.  
Disposicions Addicionals  
Primera  
Les autoritzacions referides a ensenyaments establerts pel Decret 2.618/1966, s'extingiran en els terminis previstos en el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu, modificat pels reials decrets 535/1993, de 12 d'abril i el 1.487/1994, d'1 de juliol.  
Segona  
S'autoritza la Direcció General de Personal i Centres Docents perquè en l'àmbit de les seues respectives competències, adopten totes les mesures necessàries per al compliment del que s'estableix en aquesta ordre.  
Tercera  
Aquesta disposició entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics s'entendran referits al començament del curs escolar 1996/1997, llevat del que s'estableix en l'apartat primer, paràgraf segon d'aquesta ordre, en relació amb el Conservatori de Castelló de la Plana, per al qual els efectes s'entendran referits al curs escolar 1991/1992. Així mateix, els efectes dels ensenyaments de Conjunt Instrumental i d'Oboè, autoritzats al Conservatori de la Vall d'Uixó, s'entenen referits des del curs 1995/96.  
València, 30 de setembre de 1996  
La consellera de Cultura, Educació i Ciència,  
Marcela Miró Pérez